kardosdrur/scandi-wiki huggingface dataset:
Alessandro Costacurta

Alessandro Costacurta (født 24. april 1966) er en tidligere italiensk fodboldspiller og nuværende træner (dog uden job), der i hele sin aktive karriere spillede for A.C. Milan, bortset fra sæsonen 86/87, hvor han var udlånt til A.C. Monza. Blev efter at have trukket sig tilbage fra aktiv fodbold ansat i Milan som teknisk træner, indtil han d. 27. oktober 2008 blev ansat som træner i Serie B-klubben A.C. Mantova. Herfra trak han sig dog tilbage i februar 2009 på grund af dårlige resultater.

Costacurta var i sin aktive karriere sammen med Paolo Maldini, Franco Baresi og Mauro Tassotti en del af den legendariske "Fantastic Four"-bagkæde for A.C. Milan, der igennem slut-80'erne og begyndelsen af 90'erne var frygtet af alverdens angribere for deres næsten ugennembrydelige forsvarslinje.

Er gift med den tidlige Miss Italy-vinder og skuespiller Martina Colombari. Sammen har de sønnen Achille.

Trofæer

Nationale trofæer 
 Serie A | 7 gange
Milan: 1987-1988, 1991-1992, 1992-1993, 1993-1994, 1995-1996, 1998-1999, 2003-2004

 Den Italienske Supercup | 5 gange
Milan: 1988, 1992, 1993, 1994, 2004

 Coppa Italia | 1 gang
Milan: 2002-2003

Internationale trofæer 
 Europacup for mesterhold / Champions League | 5 gange
Milan:  1988-1989, 1989-1990, 1993-1994, 2002-2003, 2006-2007

 Den Europæiske Supercup | 4 gange
Milan: 1989, 1990, 1994, 2003 

 Intercontinental Cup | 2 gange
Milan: 1989, 1990

Eksterne henvisninger 

 

Fodboldspillere fra Italien
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Filter (matematik)

Et matematisk filter kan f.eks. være et Kalmanfilter, der kan anvendes til filtrering af ikke-lineære problemer.

Matematik
Vågmærfamilien

Fisk fra vågmærfamilien, vågmære (latin Trachipteridae) er meget aflange, pelagiske båndagtige fisk.
 
Fisk fra vågmærfamilien er fundet i mange tempererede til tropiske oceaner, men ses sjældent.

Vågmærfamilien indeholder flere slægter:
 Slægt Desmodema
 Piskehalet vågmær, Desmodema lorum Rosenblatt & Butler, 1977.
 Plettet vågmær, Desmodema polystictum (Ogilby, 1898).
 Slægt Trachipterus
 Laksekonge, Trachipterus altivelis Kner, 1859.
 Almindelig vågmær, Trachipterus arcticus (Brünnich, 1901.
 Trachipterus jacksonensis (Ramsay, 1881).
 Middelhavsvågmær, Trachipterus trachypterus (Gmelin, 1789).
 Slægt Zu
 Zu cristatus (Bonelli, 1819).
 Spidshalet vågmær, Zu elongatus Heemstra & Kannemeyer, 1984.

Kilder/referencer

Eksterne henvisninger 

 Kent Andersson, Sweden: Vågmär – Deal fish, Trachipterus arcticus (Brünnich, 1788) 
 5. februar 2015, videnskab.dk: Hjælp! Hvad laver denne spooky fisk i Aarhus?

Båndfisk
Naturressourcer

Naturressourcer kan være:
 En anden stavemåde for naturresurse – resurser, der findes i naturen.
 Naturressourcer (uddannelse) – en bacheloruddannelse ved Københavns Universitet.
Suðurland

Suðurland (Sydlandet) er en af 8 områder, som er landsdele eller regioner på Island. Suðurland havde i 2008 24.176 indbyggere og er inddelt i 14 sveitarfélög (kommuner). Arealet er 24.526 km² og befolkningstætheden på 0,979 indb./km²

Landsdelen ligger i den sydvestlige del af Island og dens administrationsby er Selfoss.
Islands sydligste sted på fastlandet er Dyrhólaey og øen Surtsey er Islands sydligste position, som begge hører til i Sydlandet

Byer 
Eyrarbakki, Hvolsvöllur, Hveragerði, Selfoss, Stokkseyri, Vík í Mýrdal

Sydlandets har store flade vidder med heste og får. Her er øgruppen Vestmannaeyjar og vulkanen Hekla, gletsjere og store sandsletter.

En stor del af Naturparken Skaftafell ligger i Sydlandet. Parken er blandt andet kendt for at rumme Islands største gletsjer Vatnajökull.

Islands domkirke var i mere end 600 år beliggende ved gården Skálholt i den østlige del af landsdelen, hvor der stadig findes en stor kirke.

Flere af de kendte sagaer foregik på Sydlandet – som f.eks Njáls saga, der udspillede sig i nærheden af gletsjeren Eyjafjallajökull.

Eksterne henvisninger 

 Kort 
 www.sudurland islandsk

Islands regioner
Scott Rudin

Scott Rudin (født 14. juli 1958) er en prisbelønnet amerikansk film- og teaterproducer.

Opvækst 
Scott Rudin er født og opvokset i New York City-området. Scott Rudin arbejde i begyndelse som assistent for en teaterproducer og fortsatte med dette under andre i diverse broadwaystykker. Rudin begyndte småt, men i 1980'erne og 90'erne tog hans karriere som filmproducer fart, og snart producerede han flere store film.

Karriere 
Scott Rudin er en de mest markante filmproducere i det moderne Hollywood. Hans medvirken til skabelsen af så forskellige film som det intense drama The Hours og komediefilmen Zoolander gør Scott Rudin til en af de mest aktive indenfor branchen. Ved Oscaruddelingen 2008 var Scott Rudin nomineret i kategorien for Bedste Film for hele to film og han endte med at vinde statuetten for No Country for Old Men.

Filmografi 
 The Truman Show (1998)
 Sleepy Hollow (1999)
 South Park: Bigger, Longer & Uncut (1999)
 Wonder Boys (2000)
 Shaft (2000)
 Zoolander (2001)
 The Royal Tenenbaums (2001)
 The Hours (2002)
 School of Rock (2003)
 The Village (2004)
 The Queen (2006)
 No Country for Old Men (2007)
 There Will Be Blood (2007)
 Doubt (2008)

Eksterne henvisninger 
 

Filmproducere fra USA
Oscar for bedste film
Steven Dale Green

Steven Dale Green (2. maj 1985 - 15. februar 2014) var en amerikansk krigsforbryder og tidligere soldat, der deltog i Irakkrigen.

Green voksede op i Seabrook i Texas, og flyttede til Midland i Texas som 14-årig. Han droppede ud af gymnasiet i 2002, men opnåede «high school equivalency» i 2003. I 2005 blev han indrulleret i den amerikanske hær. Han var stationeret i Irak mellem september 2005 og april 2006. I maj 2006 forlod han hæren, på grund af en antisocial personlighedsforstyrrelse.

Green er den første tidligere amerikanske soldat, der er dømt under en amerikansk lov, der giver anledning til at civilforfølge forbrydelser der finder sted i udlandet.

Han blev dømt 7. maj 2009 for sammen med flere medsoldater at have deltaget i en voldtægt af Abeer Qassim al-Janabi, en 14 år gammel irakisk pige, for derefter at have dræbt hende, og for at have dræbt pigens mor, far og fem år gamle søster, samt sat ild til deres hus, mens han gjorde tjeneste i landsbyen Mahmudiyah i Irak. De forklædte sig som irakere, for at mistanken skulle kastes på oprørerne.

Green blev arresteret af FBI den 30. juni 2006, og 10. juli blev fire andre soldater arresteret for den samme forbrydelsen. Medsoldaterne Paul E. Cortez, James P. Barker, Jesse V. Spielman og Bryan L. Howard blev idømt lange fængselsstraffe. Den militære anklagemyndighed nedlagte påstand om dødsstraf. Steven Dale Green blev dømt for mord og voldtægt og blev idømt fængsel på livstid. 

Filmen Redacted er baseret på hændelserne i Irak.

Den 15. februar 2014 blev Steven Dale Green fundet hængt i sin fængselscelle.

Noter 

Krigsforbrydere
Livstidsdømte fra USA
Johnny

Johnny er et navn, som bæres af flere personer:
 Johnny Klebitz, hovedperson i Grand Theft Auto: The Lost and Damned
 Johnny Depp
 Johnny – figur fra Ed, Edd og Eddy

 Andet
 Johnny (sang) – en single fra System of a Down
 Johnny (eksperimentalfilm) – dansk eksperimentalfilm fra 1988 instrueret af Knud Vesterskov, Ulrik Al Brask og Jens Tang
Abédi Pelé

Abédi Ayew (normalt bare kendt som Abédi "Pelé") (født 5. november 1964 i Domé, Ghana) er en tidligere ghanesisk fodboldspiller, der gennem 1980'erne og 1990'erne spillede som midtbanespiller på Ghanas landshold, samt hos flere afrikanske og europæiske klubber. Han blev i 2004 udvalgt til FIFA 100, en kåring af de 125 bedste nulevende fodboldspillere gennem historien, og blev også i både 1991, 1992 og 1993 kåret til Årets spiller i Afrika.

Abédi Pelés største tid kom hos Olympique Marseille i Frankrig, som han vandt det franske mesterskab med fire gange. Dertil sikrede han sig med klubben også én Coupe de France-titel, samt Champions League i 1993.

Landshold 
Abédi Pelé nåede i løbet af sin karriere at spille 73 kampe og score 33 mål for Ghanas landshold, hvilket gør ham til den mest scorende spiller i landets historie. Han repræsenterede holdet i årene mellem 1982 og 1998, og var blandt andet med til at sikre ghaneserne sejren ved African Nations Cup i 1992.

Titler 
Ligue 1
 1989, 1990, 1991 og 1992 med Olympique Marseille

Coupe de France
 1989 med Olympique Marseille

Champions League
 1993 med Olympique Marseille

African Nations Cup
 1982 med Ghana

Eksterne henvisninger 
 Spillerinfo 
 

Fodboldspillere fra Ghana
Fodboldspillere fra FC Mulhouse
Fodboldspillere fra Olympique Marseille
Fodboldspillere fra Lille OSC
Fodboldspillere fra Olympique Lyon
Fodboldspillere fra Torino FC
Fodboldspillere fra 1860 München
Annie Proulx

Edna Annie Proulx (født 22. august 1935 i Norwich) er en amerikansk journalist og forfatter. De fleste af hendes værker er skrevet under navnet Annie Proulx, men hun har også brugt det forkortende E. Annie Proulx og E.A. Proulx.

Tidlige liv og uddannelse 
Født 1935 i Norwich, Connecticut til forældre af engelsk, indiansk og fransk-canadisk herkomst. Hun har en bachelorgrad fra University of Vermont og en kandidatgrad fra Sir George Williams University, Montreal, Canada.

Forfatterskab 
Annie Proulx har gennem sit forfatterskab vundet mange prestigefyldte priser, heriblandt; Pulitzerprisen (1994), National Book Award (1994), PEN/Faulkner Award, Dos Passos Award (1997) og hun har to gange modtaget O. Henry-prisen for årets bedste novelle.

Annie Proulx' Pulitzerprisvindende roman Sidste nyt fra havnen blev i 2001 filmatiseret af Lasse Hallström med Kevin Spacey og Julianne Moore i hovedrollerne. Også hendes novelle Brokeback Mountain blev i 2005 filmatiseret af Ang Lee med Heath Ledger og Jake Gyllenhaal i hovedrollerne.

Udvalgte værker 
 Postcards (1992)
 Sidste nyt fra havnen (1993),  (original titel: The Shipping News, filmatisering The Shipping News)
 Brokeback Mountain: historier fra Wyoming (1997, filmatisering Brokeback Mountain)

Eksterne henvisninger 

 

Romanforfattere fra USA
Pulitzerprismodtagere
Journalister fra USA
Novelleforfattere fra USA
Nationalparken Vatnajökull

Nationalparken Vatnajökull ligger i regionen Suðurland i det sydøstlige Island og omfatter Vatnajökull og omliggende områder og omgrænser 7 kommuner.

Parken har samlet de tidligere nationalparker Skaftafell, Jökulsárgljúfur, Vulkanen Askja bjerget Herðubreið. Parkens samlede areal er på ca. 13.600 km² (13 % af Island) og blev grundlagt den 7. juni 2008.

I den nye store nationalpark er der planlagt besøgsstationer ved Ásbyrgi, ved Mývatn, ved søen Lagarfljót, i Höfn, i Skaftafell og i bygden Kirkjubæjarklaustur.

Nationalparken blev i 2019 udpeget som verdensarvsområde, under navnet Vatnajökull National Park - Dynamic Nature of Fire and Ice

Kilder og henvisninger 

www.vatnajokulsthjodgardur  
Parkens hjemmeside på wayback.vefsafn.is 

Nationalparker i Island
Verdensarvsområder i Island
Lak

Lak er en hård malingstype, som kan være gennemsigtig eller farvet.

Produktet anvendes til påsmøring/ maling af forskellige materialer, blandt andet træ, metaller, negle, bøger og malerier, for at beskytte overflader, fremhæve strukturer og  af kosmetiske årsager.

Ofte påføres lakken i flere lag, med mellemliggende tørring og eventuel nedslibning efter hver påføring.

Forskellige laktyper
Akryllak
Polyurethanlak
Celluloselak
Fernis
Alkydlak
Neglelak
Polyethylenlak
Shellak
Zaponlak

 

 

it:Lacca
Ruter

Ruter AS er et norsk offentligt ejet selskab, der er ansvarlig for den kollektive trafik i Oslo og Akershus. Ruter fastsætter takster og køreplaner for T-bane, sporvogne, busser og færger i de to fylker. Busser og færger drives på kontrakt af forskellige entreprenører efter udbud, mens T-bane og sporveje drives af Sporveien T-banen, Sporveien Trikken og Oslo Vognselskap på årlige kontrakter.

Ruter er også ansvarlig for investeringer, og de penge til kollektiv trafik, som Oslo kommune og Akershus fylkeskommune har ansvar for, går gennem selskabet. Togtrafikken i regionen er også underlagt Ruters takstsystem men drives i sin helhed af Norges Statsbaner på vegne af Samferdselsdepartementet. Ruter ejes af Oslo kommune med 60 % og Akershus fylkeskommune med 40 %. 

Ruters datterselskab Konsentra sælger, administrerer og planlægger persontransport for personer, der ikke kan benytte den almindelige kollektive trafik. Derudover har Ruter de to datterselskaber Oslo Sporveier og Stor-Oslo Lokaltrafikk. De to selskaber er såkaldte sovende selskaber, der kun eksisterer for at varetage firmanavne, logoer og varemærker. Derudover ejer Ruter aktiemajoriteten i Interoperabilitetstjenester AS.

Noter

Eksterne henvisninger

 Officiel hjemmeside

Oslos sporveje
Etableret i 2007
Vicestatsminister

En vicestatsminister er i nogle lande et regeringsmedlem, som kan tage posten for stedfortræder som statsminister når statsministeren er midlertidig fraværende. Posten sidestilles ofte med vicepræsident, men er betydelig anderledes.

En vicestatsminister er ministeren under statsministeren. Ofte er vicestatsministeren en person med mange års politisk erfaring, og statsministerens højre hånd.

Vicestatsminister i Danmark 
Danmark fik i 2022 sin første officielle vicestatsminister, Jakob Ellemann-Jensen. Før dette havde Danmark ikke haft en officiel vicestatsminister. Begrebet blev dog flittigt brugt både i pressen og på Christiansborg og betegnede den minister, der overtog statsministerens opgaver under statsministerens fravær. Stedfortræderen er sædvanligvis den tilstedeværende minister, der er højst placeret i statsrådsrækkefølgen. I koalitionsregeringer vil det ofte være lederen af det næststørste regeringsparti, der har denne post.

Danske vicestatsministre
Selv om der ikke før 2022 officielt var en vicestatsminister-post, er en række ministre blevet omtalt som sådan:

Henning Christophersen
Uffe Ellemann-Jensen
Mimi Jakobsen
Marianne Jelved
Bendt Bendtsen
Lene Espersen
Lars Barfoed
Margrethe Vestager
Morten Østergaard
Claus Hjort Frederiksen
Anders Samuelsen
Nicolai Wammen
Jakob Ellemann-Jensen (officiel titel)
Troels Lund Poulsen (officiel titel)

Kilder & Referencer 

Ministre
Selfoss (by)

Selfoss er en by i regionen Suðurland i det sydlige Island, i Árborg kommune. Selfoss fik bystaus den 18. maj 1978, og den 7. juni 1988 ophørte Selfoss at være en selvstængig kommune da den blev sammenlagt med Eyrarbakkahreppur og Stokkseyrarhreppur i Árborg kommune.

Selfoss har fået sit navn af den nærliggende elv, hvor der ofte er sæler. Broen over Ölfuså blev taget i brug 1891, men den brød sammen i 1944 da to mælkebiler kørte over den samtidig. En ny bro blev taget i brug året efter.

Byen Selfoss ligger mellem Hveragerði og Hella ved ringvejen nr. 1 (Hringvegur). Den har 6253 indbyggere og er den største by i Árborg Kommune og Suðurlandnds største by og den eneste islandske by som ikke ligger ved havet.
Selfoss ligger ved elven Ölfusá og er et vigtigt handelscentrum. Det i 1929 grundlagte mejeri Mjólkurbú Flóamannaist er Islands ældste og største mejeri.

Byen er et godt udgangspunkt for udflugter til blandt andet til Þingvellir og vulkanen Hekla.

29. maj 2008 var der i nærheden af Selfoss to samtidige jordskælv som på Richterskalaen havde styrke 6,1 og 6.3. Det ene centrum lå lidt sydvest for Selfoss, det andet under fjeldet Ingólfsfjall. En del bygninger fik skader og et lille antal personer blev såret. 

Den berømte skakverdensmester Bobby Fischer, der døde den 17. januar 2008, er begravet på kirkegården ved Laugadalur Kirke i Selfoss.

Referencer

Eksterne henvisninger 

Turistkontorets sider om Selfoss  (islandsk/engelsk)
Kommunens hjemmeside (islandsk)

Byer på Island
Paul Bekker

Paul Bekker (Max Paul Eugen Bekker, 2. september 1882 i Berlin – 13. marts 1937 i New York) var en tysk dirigent, intendant ved teatre i Kassel og Wiesbaden og en af de mest indflydelsesrige musikkritikere i den første trediedel af 1900-tallet. 1933 emigrerede han til USA på grund af jødeforfølgelserne.

Biblioteket på Yale University rummer Paul Bekker Collection der indeholder breve, dokumenter,  fotografier, noder og andet materiale af stor historisk og musikologisk værdi.

I 1919 udmøntede han begrebet eller betegnelsen Neue Musik ("Ny musik") og talte for dens forløbere eller første pionerer: Gustav Mahler, Franz Schreker, Arnold Schönberg und Ernst Krenek.

Referencer og eksterne henvisninger 

 "The Paul Bekker Papers"  fra Irving S. Gilmore Music Library, Yale University.
  Se Paul Bekkers artikel fra 1919 Neue Musik på Wikisource
 
 

Noter

Dirigenter fra Tyskland
Musikkritikere
Personer fra Berlin
Christian Magdalus Jespersen (politiker)

Christian Magdalus Jespersen (15. februar 1809 i Viborg – 18. november 1873 i København) var en dansk jurist og politiker.

Karriere 
C.M. Jespersen var søn af justitiarius Jesper Jespersen, og blev 1826 student fra sin fødebys skole og blev i 1830 juridisk kandidat. I 1834 blev han landsoverretsprokurator i Viborg og 1856 herredsfoged i Hatting Herred, indtil han i marts 1873 tog afsked.

Politiker 
Jespersen var 1842-48 medlem af den nørrejyske stænderforsamling og gjorde her ypperlig tjeneste ved sin arbejdsomhed og praktiske dygtighed, ligesom han udmærkede sig ved frisind og varm nationalfølelse. 1848 valgtes han til Den Grundlovgivende Rigsforsamling, blev medlem af grundlovsudvalget og var sammen med Peter Daniel Bruun stiller af det forslag til Rigsdagens sammensætning, som endelig vedtoges. Personlig foretrak han en lav valgretscensus (formue, der kræves som betingelse for valgret ell. valgbarhed til lovgivende forsamlinger – ODS) til Folketinget og en højere til Landstinget, men gik med til den nye ordning, idet han ligesom hans halvbroder Niels Frederik Jespersen lagde den største vægt på den indirekte valgmåde. I andre henseender ønskede han at gå langt videre end udkastet og udtalte sig både for suspensivt veto og for afskaffelse af adel, titel og rang.

I perioden 1861-66 var Jespersen folketingsmand og gjorde tjeneste i flere vigtige udvalg, bl.a. som ordfører for loven om overformynderiernes ordning. ligeledes var han 1861-63 medlem af Rigsrådet, valgt umiddelbart i Nørrejylland, og i 1864-66 af Rigsrådets Folketing, men havde i disse forsamlinger kun en underordnet rolle. Endelig var han i 1861-69 byrådsmedlem i Horsens og 1857-71 direktør for den derværende straffeanstalt. Da den nørrejyske købstadforening stiftedes 1854, tog han sæde i dens første bestyrelse. I 1859 fik han justitsråds og ved sin afgang i 1873 etatsråds titel. Han blev Ridder af Dannebrog 1862 og Dannebrogsmand 1864.

Familie 
Jespersen ægtede i 1838 Frederikke Vilhelmine Leopoldine Stockfleth (1817 – 1845), datter af oberst Hannibal Stockfleth (1774 – 1858), og i 1847 Christensine Elisabeth Margrethe Christopherine Frederikke Sehested (født 1818), datter af oberstløjtnant Holger Sehested (1766 – 1839).

Jespersen er begravet på Assistens Kirkegård.

Gengivelser 
Han er portrætteret på Emil Bærentzens litografi 1844 af de jyske stænderdeputerede efter L.A. Smiths tegning og på Constantin Hansens maleri af Den Grundlovgivende Rigsforsamling (1860—64, Frederiksborgmuseet). Et studie til sidstnævnte findes på Christiansborg.

Personer fra Viborg
Jurister fra Danmark
Folketingsmedlemmer i 1860'erne
Herredsfogeder fra Danmark
Medlemmer af Rigsrådet (1855-1866)
Medlemmer af Horsens Byråd
Riddere af Dannebrog
Medlemmer af Den Grundlovgivende Rigsforsamling
Stænderdeputerede fra Nørrejylland
Personer i Dansk Biografisk Leksikon
Horsens Statsfængsel
Hugo Sánchez

Hugo Sánchez Márquez (født 11. juli 1958 i Mexico City, Mexico) er en tidligere mexicansk fodboldspiller, der spillede som angriber hos en række amerikanske og europæiske klubber, mest nævneværdigt for de spanske ærkerivaler Atlético Madrid og Real Madrid, som han begge repræsenterede med stor succes. Han blev i 2004, som den eneste mexicaner, udvalgt til FIFA 100, en kåring af de 125 bedste nulevende fodboldspillere gennem historien.

Sánchez vandt med Real Madrid hele fem spanske mesterskaber i træk, fra 1986 til 1990, plus en UEFA Cup-titel i 1986. I 1989 vandt han med klubben desuden Copa del Rey, som han også havde sikret sig med Atletico Madrid i 1985. Han blev desuden to gange mexicansk mester med UNAM Pumas.

Hele fem gange blev Sánchez topscorer i La Liga, og vandt i 1990 desuden "Den gyldne støvle", der tildeles den mest scorende spiller i hele Europa.

Landshold 
Sánchez nåede i løbet af sin karriere at spille 75 kampe og score 29 mål for Mexicos landshold, som han repræsenterede i årene mellem 1977 og 1998. Han var en del af den mexicanske trup til både VM i 1978, VM i 1986 og VM i 1994. Han var også med til at vinde det nordamerikanske mesterskab, CONCACAF Gold Cup, i 1977.

Titler 

Mexicansk mesterskab
 1977 og 1981 med UNAM Pumas

La Liga
 1986, 1987, 1988, 1989 og 1990 med Real Madrid

Copa del Rey
 1985 med Atlético Madrid
 1989 med Real Madrid

UEFA Cup
 1986 med Real Madrid

CONCACAF Gold Cup
 1977 med Mexico

Eksterne henvisninger 

 Spillerinfo

Fodboldspillere fra Mexico
Fodboldspillere fra Atlético Madrid
Fodboldspillere fra Real Madrid CF
Fodboldspillere fra Rayo Vallecano
Fodboldspillere fra Club América
Fodboldspillere fra Club Universidad Nacional
Personer fra Mexico City
Trænere for Mexicos fodboldlandshold
Deltagere ved verdensmesterskabet i fodbold 1978
Deltagere ved verdensmesterskabet i fodbold 1986
Deltagere ved verdensmesterskabet i fodbold 1994
John Fogerty

John Cameron Fogerty (født 28. maj 1945) er en amerikansk musiker, som bedst er kendt for sin rolle som forsanger og guitarist i Creedence Clearwater Revival. Gruppen blev optaget i Rock and Roll Hall of Fame i 1993 på anbefaling af Bruce Springsteen. John Fogerty afslog at deltage i showet sammen med de to tilbageværende, tidligere medlemmer. I stedet spillede han nogle af de store hits med Sprinsteen og Robbie Robertson, tidligere medlem af The BandSom solist og Bandleder har Fogerty senere i karrieren spillet med et stort udvalg af de kendteste amerikanske rockmusikere. Han turnerer stadigt flittigt både hjemme i USA og i Europa.

Han har skrevet numre som "Bad Moon Rising" og "Proud Mary".

Diskografi

Med Creedence Clearwater Revival 

 Creedence Clearwater Revival (1968)
 Bayou Country (1969)
 Green River (1969)
 Willy and the Poor Boys (1969)
 Cosmo's Factory (1970)
 Pendulum (1970)
 Mardi Gras (1972)

Uden John Fogertys tilladelse blev følgende udgivet (da rettighederne for sangene var hos Saul Zaentz):

 1973: Creedence Gold
 1973: More Creedence Gold
 1973: Live in Europe
 1976: Chronicle I
 1980: The Concert
 1986: Chronicle II

John Fogerty 
 1973: Blue Ridge Rangers
 1975: John Fogerty
 1976: Hoodoo (ikke udgivet)
 1985: Centerfield
 1986: Eye of the Zombie
 1997: Blue Moon Swamp
 1998: Premonition
 2004: Deja Vu
 2005: The Long Road Home: The Ultimate John Fogerty – Creedence Collection
 2006: The Long Road Home: In Concert
 2007: Revival
 2009: Blue Ridge Rangers Rides Again
 2009: Comin' Down the Road – The Concert at Royal Albert Hall
 2010: Centerfield 25th Anniversary

Noter

Eksterne henvisninger 
 Officiel hjemmeside
 Information Page

Musikere fra USA